Parlem amb David Airob – Fotoclub Poblenou\nParlem amb David Airob\nÉs un fotògraf premiat, entre altres guardons, amb un World Press Photo. Va ser fotoperiodista del diari La Vanguardia, del qual, durant uns anys, fou també el redactor en cap de la secció de Fotografia.\nDavid Airob (Barcelona, 1967) ha estat fotògraf de La Vanguardia des del 1990 fins al 2018. Així mateix, va ser redactor en cap de la secció de Fotografia d’aquest diari. Des de la seva incorporació ha cobert tota mena d’informacions: política, internacional, esports, etc.\nParal·lelament a la seva feina en aquest rotatiu, ha realitzat diferents projectes personals que han estat guardonats en diversos certàmens, com ara World Press Photo, Sony World Photography Awards, POY Latam, etc. Premi Agustí Centelles de fotoperiodisme, ha publicat a revistes internacionals com Time, Paris-Match, Der Spiegel, A-magasinet, etc.\nEl 2013 inicia la seva etapa com a videògraf codirigint el curt Calcio Storico, pel qual rep els premis World Press Photo i POY Latam a la categoria de Multimedia, així com Best Documentary al certamen Barcelona Sports Film Festival. El 2014 estrena el seu primer llarg, La caja de cerillas, documental basat en l’experiència personal i professional del fotoperiodista Joan Guerrero. Actualment combina el treball de fotògraf i videògraf freelance en diferents projectes periodístics.\nHas estat fotògraf de La Vanguardia durant 28 anys i has cobert tota mena d’informacions: política, internacional, esports, etc. Com a fotògraf, quins han estat els millors moments de tots aquells anys? Ens podries anomenar i explicar breument alguns dels reportatges que recordis especialment?\nHi ha molts reportatges dels quals tens bons records per diferents raons. La cobertura dels Jocs Olímpics de Barcelona és un d’aquells del qual tinc grans records, perquè va ser, ja no el fet de cobrir l’esdeveniment esportiu, sinó tot l’ambient que respirava la ciutat. Va ser una època preciosa.\n“… va arribar un moment que vaig voler tornar al meu ofici de fotògraf. Enyorava molt el carrer “\nI els pitjors moments?\nD’aquests també n’hi ha uns quants i moltes vegades no cal anar fora del nostre país per viure experiències esfereïdores. Recordo un reportatge amb el Domingo Marchena per a La Vanguardia d’un centre d’infants maltractats, nens de mesos amb tot el cos cremat per cigarretes o plens de blaus pels cops rebuts. Personalment, em va impactar molt i recordo que vaig sortir d’aquell centre pensant com era possible que en una societat com la nostra trobéssim casos de tanta brutalitat en persones tan petites.\nDel 2007 al 2010 vas ser editor en cap de fotografia d’aquell diari. Quina és la tasca d’un redactor en cap de fotografia i com valores ara aquella tasca?\nEntre moltes coses, la tasca d’un redactor en cap és organitzar totes les cobertures que es fan, fer la selecció de les possibles fotos per a portada, editar el diari amb l’ajuda d’altres editors, etc. Personalment, tinc una valoració molt bona d’aquells tres anys que vaig estar al càrrec. Era com veure el diari des d’un altre punt de vista, diferent del que tens com a fotògraf de carrer. Però va arribar un moment que vaig voler tornar al meu ofici de fotògraf. Enyorava molt el carrer.\nHas viscut durant anys l’evolució de la fotografia i del fotoperiodisme: el pas de l’analògic al digital, la crisi dels mitjans tradicionals, etc. Què ha significat per a tu aquest procés? Què creus que ha millorat i què ha empitjorat?\nL’evolució de l’analògic al digital era lògica i, sens dubte, la tecnologia digital ha aportat moltes millores tècniques, com poder enviar imatges molt més ràpid o poder treballar amb molt poca llum amb resultats extraordinaris.\n“Sempre m’han agradat els fotògrafs que treballen la vida quotidiana sense que hi hagi una notícia en concret”\nPer altra banda, ha fet que molts fotògrafs deixessin de tenir feina per dues raons: la facilitat d’aconseguir, per exemple amb un mòbil, fotos resultones sense tenir ni idea de fotografia i, la segona raó, el fet que moltes publicacions prefereixen una imatge gratis a una bona imatge. Molts mitjans aprofiten les fotografies que fan els responsables de premsa amb els seus mòbils i que envien sense cobrar res. Des del moment que la qualitat d’una imatge va passar a segon pla a favor de la gratuïtat, van començar els problemes laborals per a molts professionals, i cada vegada està pitjor.\nCom veus actualment el fotoperiodisme i quin futur li augures?\nAquí hauríem de diferenciar dues coses: els fotoperiodistes i el fotoperiodisme. La qualitat dels fotoperiodistes actualment és i ha estat molt bona, i ho continuarà sent. Jo crec que, en aquest sentit, no hi ha cap motiu per pensar que anirà a pitjor, perquè cada any surt gent nova amb molta qualitat en la seva mirada.\nUna altra cosa és el fotoperiodisme en si. Cada vegada hi ha menys suports on poder publicar i la majoria dels que hi ha paguen molt malament i acabes perdent diners. Tinc molts amics fotoperiodistes amb una qualitat suprema, fotogràficament parlant, que ho han deixat pel fet de no poder publicar els seus reportatges. D’altres no es guanyen la vida directament amb el fotoperiodisme.\nUn dels teus referents és Alex Webb. Què destaques més d’aquest reconegut fotògraf i per què?\nSempre m’han agradat els fotògrafs que treballen la vida quotidiana sense que hi hagi una notícia en concret. En el cas de l’Alex Webb, des que el vaig descobrir em va fascinar la composició de les seves imatges i el seu control del color. Quelcom semblant em passa amb Harry Gruyaert. Tots dos tenen una tècnica molt depurada i una mirada que m’interessa molt.\n“The Theory of the Crowd” fou un dels teus primers reportatges i en aquest ens mostres d’una forma crítica els moments finals de la tauromàquia a Catalunya, els defensors i els detractors d’aquesta pràctica, etc. Què és el que més en recordes i quines lliçons en vares extreure?\n“La teorÍa del tumulto” es va forjar llegint un llibre d’un professor de la Universitat de Sevilla on parlava, entre altres coses, del comportament de la gent en una plaça de braus, i em vaig centrar en això, sense voler ensenyar en cap moment l’animal.\nA “Bom dia comunidade” vares mostrar les diferències socials al Brasil i la cooperació que es crea a dins de les comunitats més humils. Què més ens pots explicar d’aquell treball i com fou l’experiència al realitzar-lo?\n“… trobar històries petites dins de grans temes. Acostumen a ser més interessants”\nD’aquest reportatge tinc un record molt bo com a experiència personal, ja que vaig poder viure la vida en una favela on mitjançant la música s’havia acabat amb la delinqüència.\nVa ser un reportatge molt lligat a la música, l’altra meva gran passió, i va ser la primera vegada que vaig treballar en format mitjà amb una càmera 6×6.\nQuè et va portar a realitzar projectes personals propis?\nFer projectes personals aporta un plus d’aire fresc al dia a dia d’un diari. Són projectes sense pressa i que fas pel plaer d’explicar amb imatges una història que t’atrau.\nQuins consells donaries a aquells fotògrafs, amateurs o professionals, que sentin la inquietud de començar a abordar projectes propis?\nQue no intentin fer grans temes, perquè moltes vegades acaben perduts. Jo crec molt en les històries petites o bé a trobar històries petites dins dels grans temes. Acostumen a ser més interessants.\nA “Mobile Congressman” ens mostres una caricatura de l’home de negocis que sembla representar la fredor i l’absurditat que a vegades pot comportar l’afany capitalista. És correcte? Què més ens pots explicar sobre aquest reportatge?\n“Mobile Congressman” és un reportatge que vaig fer durant els dies que estava cobrint el congrés de mòbils per al diari. Un cop enviades les fotos al diari, agafava un cos i un 35 mm i anava a voltar per intentar tenir un tema per a mi. Va ser interessant i divertit.\nVares cobrir les protestes a Barcelona per la sentència als líders del procés independentista. Com recordes aquella experiència i com treballa un fotoperiodista enmig d’uns disturbis com els de la Via Laietana?\nSobretot intentant no prendre mal, això és important. El fet d’abordar el tema amb una càmera de format mitjà també va fer que la forma de treballar fos diferent, així com la forma de mirar. No són càmeres ràpides, per la qual cosa s’ha d’afrontar amb una narrativa diferent que la que probablement faries amb una càmera full frame, més ràpida.\nAl reportatge “Freezing Eggs” (Congelant òvuls) ens parles sobre com moltes dones congelen els seus òvuls de cara a preservar la seva fertilitat en un futur. Com fou la relació entre fotògraf i protagonista en aquesta història, tenint en compte que es tracta un tema tan íntim i delicat?\nLa relació fou molt fluida. Va ser un encàrrec per a un diari noruec i va ser un seguiment de dos dies. Ella no va posar cap impediment per fotografiar-ho tot, i això va facilitar molt la feina.\nL’any 2012 vares guanyar el primer premi a la categoria d’Arquitectura al Sony World Photography Awards amb l’assaig “White Niemeyer”, amb imatges del Centre Cultural Niemeyer d’Avilés, a Astúries. Vares aprofitar les línies arquitectòniques de l’edifici i el blanc de la seva superfície per crear una atmosfera abstracta on les figures humanes sembla que flotin en el no-res. Com se’t va ocórrer la idea i com vares realitzar el projecte?\nEl diari em va enviar un dia a Avilés a fer un reportatge per al Magazine del Centre Cultural Niemeyer. Així que tenia només una jornada per poder fer-ho.\nVaig sortir de l’hotel a primera hora del matí, encara era de nit, i vaig estar tot el dia treballant fins que es va fer fosc.\nDurant la seva realització vaig estar treballant amb dues narratives visuals diferents: una de més estàndard i una altra de més arriscada, on només mesurava les zones d’ombra, cremant les altes llums. Fou un exercici molt interessant en l’àmbit visual. Posteriorment la selecció final de les imatges va crear el reportatge.\n“Possiblement, dins del fotoperiodisme, la fotografia esportiva és de les més exigents tècnicament”\nEn diverses imatges d’aquest assaig vares decidir portar els blancs al límit o, fins i tot, cremar-los. Des del meu punt de vista, aquesta fou una decisió arriscada i exitosa. La major part dels fotògrafs s’atreveixen poc a arriscar en l’àmbit tècnic? Sobretot els fotoperiodistes?\nAquest reportatge va ser el primer que vaig fer després de tres anys treballant com a redactor en cap. Recordo que tenia unes ganes terribles de fotografiar després de tant temps sense fer-ho i potser això va fer que volgués investigar altres formes narratives.\nA la fotografia d’esports a vegades és difícil trobar l’originalitat i anar més enllà del pur documentalisme. Estàs d’acord amb aquesta afirmació? Les teves imatges en aquest àmbit tenen una perspectiva diferent. Com abordes la fotografia d’esports i quins aspectes tens en compte a l’hora d’enfrontar-t’hi?\nPossiblement, dins del fotoperiodisme, la fotografia esportiva és la més exigent tècnicament, ja que requereix l’experiència d’haver treballat amb teleobjectius molt llargs. No és fàcil i només l’experiència fa que de mica en mica t’hi sentis més còmode.\nMoltes vegades fer foto d’esports és com anar de caça. Tot passa molt de pressa i has d’intentar capturar els moments més significatius. Després hi juga la perspectiva o el teu punt de vista i això és el que fa que les teves imatges puguin ser diferents.\nHas fet retrats a diferents personalitats, gairebé sempre fora d’estudi i, per dir-ho d’alguna manera, dins del seu “entorn natural”. Per altra banda, la majoria d’elles mai miren directament a càmera. Podríem dir que cerques naturalitat i també una certa contextualització del personatge al fotografiar-lo? Quin procés segueixes a l’hora de fer retrats i quina interacció mantens amb els protagonistes?\nSincerament, no soc un apassionat del retrat, no m’hi sento massa a gust, però és una de les facetes que més es fan treballant en un diari.\nPersonalment, intento que la persona estigui còmoda i no molestar gaire, això fa que tot vagi més fluid. M’agrada més que la persona s’oblidi de mi, i jo anar treballant, que no pas haver de dir-li contínuament com s’ha de posar.\nAmb qui recordes haver trobat una complicitat especial?\nAmb ningú en concret. El que sí que és cert és que amb alguns trobes més afinitat de caràcter, i això fa més fàcil la sessió.\nA “Hores tristes de Prat” abordes la pandèmia de la covid des d’un punt de vista local, mostrant allò que passava a l’entorn on vius. Per què vares decidir fer-ho d’aquesta manera?\nVaig tenir clar que la pandèmia no faria diferenciacions segons el territori, així que vaig decidir centrar-me en el lloc on visc. Només vaig anar a Barcelona quatre o cinc vegades en tot el confinament per fer algunes feines que m’havien encarregat.\nEl 2013 inicies la teva etapa com a videògraf i només començar ja vares rebre el World Press Photo pel curt Calcio Storico. Podríem cometre l’error de pensar que els fotògrafs poden passar fàcilment de fer foto a fer vídeo, però tu mantens que la transició de l’una a l’altre no és tan fàcil. Per què i com et vas enfrontar a aquest repte amb el qual vares obtenir tants bons fruits? Quines conclusions en vares extreure?\nLa fotografia i el vídeo són molt diferents i el salt de l’una a l’altre demana una tècnica i una manera d’explicar que obliga a disposar d’uns coneixements que un fotògraf no té.\nCalcio Storico va ser, per a mi, com fer un curs accelerat del vídeo. Vaig cometre molts errors que havia de solucionar sobre el terreny. Recordo que va ser força estressant perquè sovint em veia superat per les circumstàncies; no va ser fàcil, però al final tot l’esforç fou recompensat amb el premi.\nL’experiència em va certificar que és més difícil fer un reportatge amb vídeo que amb fotografia perquè hi ha moltes més coses a considerar, com per exemple, el so, quelcom al qual molta gent no dona la importància que té, i és primordial.\n“The Reecounter” és un treball que vaig fer aquesta darrera cavalcada de Reis al Prat de Llobregat. […] centrar-me en les mirades dels petits”\nEl 2014 vares estrenar el llarg La caja de cerillas, documental centrat en el fotoperiodista Joan Guerrero. Què significa per a tu l’obra i la persona d’aquest fotògraf?\nLa caja de cerillas va ser un treball molt personal. Tenia molt d’interès que la forma de veure la fotografia que té en Joan quedés resumida d’alguna manera.\nPrimer vaig pensar en un llibre, però després vaig considerar que un documental seria l’espai idoni. Per a mi el més important era explicar quines coses van influir en el Joan per poder mirar com mira i quina visió tenia de la professió de fotoperiodista. Va ser un treball de bojos perquè ho vaig rodar i muntar tot sol, sense tenir l’experiència necessària per abordar un llarg com aquest.\nEns pots explicar una mica “The Reencouter” i què hi vols expressar?\n“The Reecounter” és un treball que vaig fer aquesta darrera cavalcada de Reis al Prat de Llobregat. Volia fer quelcom i vaig pensar en el retrobament dels nens amb els seus estimats Reis Mags, després d’un any sense cavalcada per la pandèmia, centrant-me en les mirades dels petits. Tècnicament, ho vaig fer amb un flaix col·locat en un monopeu que portava molt elevat, amb un petit difusor que em donava una llum molt zenital, inspirat una mica en les imatges que es feien als anys 50 i 60.\nAmb quin equip treballes i quina o quines òptiques són les que més acostumes a fer servir?\nActualment faig servir dos equips totalment diferents en funció de la feina que hagi de fer. Per al treball més personal tinc una Fuji GFX100s de format mitjà amb un parell d’òptiques: un 45 mm, que seria un 35 mm en full frame, i un 80 mm, que seria un 65 mm aproximadament. També he fet servir el 110 mm per a alguns treballs que seria un 85 mm en full frame.\n“El sistema mirrorless va néixer per substituir les rèflex […] seria absurd no fer el pas cap aquest nou sistema de càmeres”\nTinc també una Fuji X100F perquè em sembla realment una càmera ideal per a reportatge pel petita que és, i disposa d’una òptica molt bona. Em sembla un producte molt rodó.\nL’altre equip és una Canon R5 amb un 24-70/2.8 RF i algunes òptiques EF, com un 70-200/4 i algunes de fixes. Aquest equip el faig servir quan necessito més rapidesa.\nQuina opinió tècnica tens sobre les càmeres mirrorless? I en comparació amb les rèflex?\nEl sistema mirrorless va néixer per substituir les rèflex. Molta gent no volia treballar amb elles pels problemes que tenien els primers visors electrònics, però actualment tots aquests problemes estan solucionats i la qualitat que tenen és impressionant.\nPer altra banda, ja s’ha vist que totes les marques han decidit apostar per aquest sistema, per tant seria absurd no fer el pas cap a aquest nou sistema de càmeres.\nEn aquest sentit, com creus que serà l’evolució en l’àmbit tècnic de la fotografia?\nJo crec que l’evolució demana millorar els sistemes d’autofocus, reduir el soroll digital a ISO molt elevades, etc. El format mitjà cada vegada ofereix més preus per a terrenals, tal com ha fet possible, per exemple, Fujifilm amb tota la sèrie GFX.\nObservant els darrers models del mercat, l’augment del MB als sensors crec que serà quelcom que també estarà molt present en futurs models.\nEn quin o quins projectes estàs treballant actualment?\nActualment, estic treballant en “Hores de Prat”, un projecte que es va parar al començament de la pandèmia i que tot just aquest març podré continuar. És un encàrrec de l’Ajuntament del Prat en què he d’explicar la vida d’aquesta població durant un any.\nRealment és un projecte apassionant per la dificultat que té fotografiar el lloc on vius, ja que allà tot et resulta familiar i això fa que el fet de trobar imatges diferents sigui més difícil, però, tot i això, ho estic gaudint molt.\nDoncs ja que estem parlant de fotoperiodisme, recomanaria Galeria del Corso, de Philip Caputo.\nBufff, això sí que és difícil, potser em quedaria amb la trilogia d’El Padrino com a obra, però hi ha moltes pel·lícules que m’agraden. Intento veure molt de cinema, ja que és una forma molt vàlida d’educar la nostra mirada. De l’últim que hagi vist em quedaria amb Cold War o The Killing Two Lovers.\nTotes les imatges ©David Airob\nPàgina web de David Airob: https://www.davidairob.com/\nArticle anterior\tRevista Fotonou abril 2022\nArticle següent\tN’hi ha de tots colors


La Diputació d’Alacant ha fet un pas mes en el desenvolupament del projecte “Smart Province” | Notícies Dígitals\nLa Diputació d’Alacant ha fet un pas mes en el desenvolupament del projecte “Smart Province”\n22/11/2017 diputacio de alacant, smart province\nLa Diputació d’Alacant ha fet un pas més en el desenvolupament del projecte ‘Smart Province’ amb la implantació d’una innovadora eina que permetrà als ajuntaments integrar en un mateix sistema totes les seves bases de dades i informació local. Teulada-Moraira ha estat el primer municipi escollit per a la posada en marxa d’aquesta aplicació, realitzada a través de l’entitat de titularitat provincial Geonet Territorial SAU.\nEl vicepresident i diputat d’Hisenda i Administració General, Alejandro Morant, l’alcalde de Teulada, Carlos Linares, i el director gerent de Geonet, Pedro Barber, han donat a conèixer aquest matí al MARQ tots els detalls d’aquest interessant projecte que, sota el nom de GeoGis, s’implantarà progressivament a totes aquelles localitats que ho sol·licitin.\n“Aquest aplicatiu persegueix incrementar la transparència de cara als ciutadans, apropar-los els avantatges que en l’actualitat ens ofereixen les TIC i facilitar-los l’accés a la informació de forma àgil i senzilla. Es tracta de posar a disposició de la societat els serveis que genera l’administració per impulsar la innovació i amb això la creació d’ocupació “ha manifestat el diputat, que ha afegit que” l’objectiu final del GIS és aconseguir que tots els nostres municipis es converteixin en una veritable Smart City. Per això, des del Govern Provincial hem posat en marxa el Pla Transformation, un projecte que gràcies als Fons Europeus sol·licitats aconseguirem que s’implanti a tots els ajuntaments “.\nObtenir informació i creuar dades sobre el padró d’habitants, consultar la guia de carrers o la xarxa de carreteres del municipi, conèixer l’oferta turística de la localitat o rebre informació sobre el patrimoni cultural, la xarxa hidrogràfica, les infraestructures, el PGOU o el mobiliari urbà són alguns dels múltiples serveis que ofereix aquesta nova eina.\nEn aquest sentit, l’alcalde de l’Ajuntament de Teulada ha destacat que les possibilitats d’aquest geoportal són infinites, “en funció de la quantitat d’informació que li aportem al sistema”, i ha assenyalat que “gràcies a aquest instrument, hem aconseguit aglutinar totes les bases de dades i informació que teníem dispersa per posar-la a disposició dels ciutadans, les empreses o qualsevol altre organisme que pugui estar interessat en la mateixa “.\nA més de la funció destinada a la ciutadania, aquest portal amb informació georeferenciada s’ha configurat com una eina de gestió que permet als empleats públics la realització dels tràmits interns que conformen el dia a dia de qualsevol administració local.\nFinalment, Alejandro Morant ha agraït la col·laboració i predisposició de l’Ajuntament de Teulada i ha recordat que convertir la província d’Alacant, els seus serveis públics i els seus organismes en una Smart City constitueix una de les prioritats de la Diputació d’Alacant. “La nostra intenció és crear un territori interconnectat i intel·ligent per servir millor i beneficiar més i de forma més immediata a les persones de la nostra terra i als que ens visiten”, ha conclòs el diputat.\nEl procés de transformació del territori cap al món digital i electrònica està fonamentat i és conseqüència del Pla Modernitza de la Diputació d’Alacant, una iniciativa que des dels seus inicis ha suposat un estalvi de més de sis milions d’euros, ha permès el desenvolupament de prop de 200 portals web i ha generat al voltant de 27 milions de documents electrònics.\n← L’aigua torna a inundar el Tancat de la Ratlla al Parc Natural de l’Albufera de València\nEl territori valencià s’apunta a les oportunitats turístiques de les noves connexions aèries amb València →


El Congrés recolza l'acord de rescat a Grècia amb el suport de PP, PSOE, UPyD, CDC i UDC\nEl Ple del Congrés ha recolzat aquest dimarts, amb els vots de PP, PSOE, UPyD, Convergència (CDC), Unió (UDC) i part del Grup Mixt l'acord aconseguit entre el Govern de Grècia i les institucions comunitàries per al rescat de l'economia hel·lena i la participació d'Espanya en el mateix.\nDesprés de cinc hores de debat sobre el rescat de 86.000 milions d'euros acceptat pel Govern grec -dels quals Espanya aportarà gairebé 10.150 milions-, els grups parlamentaris han registrat les seves propostes de resolució, havent tirat endavant les del PP i el PNB en la seva integritat i diversos punts de les de PSOE, UPyD i CiU sobre el respatller a l'assistència financera.\nAmb això, el Congrés pren coneixement de les condicions pactades per aconseguir una "recuperació sostenible de l'economia grega" i, a més, insta al Govern a "recolzar l'aprovació definitiva" del programa d'assistència financera en el Mecanisme Europeu d'Estabilitat (MEDE).\nIgualment, la Cambra baixa manifesta la seva solidaritat amb el país hel·lè, demana a l'Executiu que faci "el precís" perquè Grècia "creixi i prosperi en el si d'una Europa més solidària i de l'euro", valorant la "importància i transcendència" de la seva permanència en la moneda comuna per a la consolidació del projecte comunitari; i emplaça al Govern espanyol a impulsar la participació del Fons Monetari Internacional (FMI) en l'acord.\nFinalment, amb les propostes de resolució aprovades es mandata a l'Executiu a informar semestralment al Congrés dels Diputats sobre la implementació del programa d'assistència financera a Grècia.\nSENSE REFERÈNCIES A REFUNDAR LA UE\nPer contra, la Cambra baixa ha rebutjat les propostes de resolució que rebutjaven l'acord de rescat a Grècia i reclamaven una quitació del deute hel·lè i respecte a la sobirania grega i a la dignitat dels seus ciutadans, plantejades per l'Esquerra Plural (IU-ICV-CHA), d'una banda, i per quatre formacions del Grup Mixt, per una altra.\nIgualment ha sortit derrotada la proposta socialista de reformar en profunditat la UE, aprofundir en la unió econòmica i avançar cap a una unió política i social. Una iniciativa que incloïa mesurades com crear un Fons de Garantia de Dipòsits (FGD) comunitari i un Tresor europeu, mutualizar parcialment el deute, crear un pressupost comunitari que financi inversions i serveis anticíclicos, aprovar un segur de desocupació que complementi els sistemes nacionals o harmonitzar part del sistema tributari, entre unes altres.\nAixí les coses, Juan Moscoso del Prado, portaveu econòmic del PSOE, ha insistit que "fa falta reforçar la política econòmica de l'Eurozona" per aconseguir "creixement i creació d'ocupació", i ha expressat els seus "dubtes" sobre la sostenibilitat del deute públic grega, demanant a la UE "abordar al més aviat possible aquest problema amb responsabilitat, solidaritat i visió a llarg termini", arribant més enllà d'aquest rescat, que els socialistes confirmen.\nTambé la portaveu parlamentària d'UPyD, Rosa Díez, ha assenyalat que la seva resolució recolza el rescat de Grècia, però insta al fet que es prenguin mesures estructurals que reforcin la unitat política en el si de la UE per fer possible que sigui un èxit. Si no, ha dit, el rescat és "un risc de fracàs". A més, ha demanat que la UE que s'introdueixi un control polític periòdic del programa.\nEn defensa de la resolució dels nacionalistes catalans, Pere Macías (CDC) ha reclamat un "perfeccionament dels mecanismes de gobernanza" a nivell europeu, mentre que Toni Picó (UDC) ha cridat a "defensar més Europa" i ha indicat que el rescat és "un pas necessari per assegurar la sostenibilitat de la zona euro", recordant que la "sobirania compartida exigeix solidaritat col·lectiva".\nEl portaveu econòmic del PNB, Pedro Azpiazu, ha assenyalat que la seva proposta de resolució recull "de forma senzilla l'essencial" del debat: la seva "solidaritat" amb el poble grec, el seu suport a l'acord i el seu emplaçament al Govern a "treballar per facilitar el seu èxit perquè Grècia creixi en el si d'una Europa més solidària", alguna cosa que depèn tant de l'Executiu hel·lè com de la pròpia UE.\nRESCATAR A LES PERSONES\nPer part de l'Esquerra Plural, el seu portaveu econòmic, Alberto Garzón, ha assenyalat que la resolució del seu grup se sustenta que el programa de rescat "no va a l'arrel del problema" i mereix "una volta absoluta". "Va a fracassar i és la porta per a un quart rescat", ha pronosticat.\nMentre, Joan Tardà (ERC) ha lamentat que l'acord confirmi la "divisa que el benestar i el futur dels europeus no pot entrar en contradicció amb els interessos dels mercats" i proposa que el Congrés "recolzi als grecs, reconegui el drets dels pobles a decidir el seu futur" i manifesti que "les persones són molt més importants que l'acumulació de capitals".\nJoan Baldoví (Compromís-Equo) veu el comportament del Govern pel que fa al rescat grec "vergonyós i seguidista del dictat alemany", i lamenta que, com a país del Sud d'Europa, Espanya no hagi estat "capaç de tendir ponts" i s'hagi sumat als postulats de l'austeritat. "Grècia és el nostre aliat i no un país empestat", ha dit, reclamant un canvi en les polítiques econòmiques per beneficiar a tots els pobles europeus.\nPer la seva banda, la portaveu de BNG, Olaia Fernández Davila, ha reconegut que no només sent "solidaritat amb el poble grec", sinó que també reclama "el seu dret a exercir la seva sobirania". "Reclamem una Europa diferent, social, dels pobles", ha dit. Finalment, Rafael Larreina (Amaiur) ha dit "sí a la sobirania grega" enfront de "les imposicions i les ingerencias externes".\nCENTRAR EL DEBAT\nFinalment, el portaveu adjunt del PP al Congrés Carlos Floriano ha recordat a l'oposició que l'objectiu del debat d'aquest dimarts era "el present dels ciutadans europeus que ho estan passant mal" i no "el futur de la UE".\n"Convé no equivocar els debats", ha recomanat l'ex secretari d'Organització del PP, preguntant-se "amb quina cara es miraria a Europa" si davant les urgències econòmiques dels grecs la resta de socis els demanessin "esperar perquè cal reformar en profunditat la UE i després ja se'ls dirà alguna cosa".\nEn qualsevol cas, el diputat extremeny ha posat en valor que, "al marge de matisos més amb ànim de remarcar perfils propis en aquesta avantsala de la precampanya electoral", el rescat grec ha collit un ampli consens, fruit del desig dels espanyols de "dir sí a ajudar als seus conciutadans europeus que ho estan passant malament" des de la "solidaritat i la responsabilitat".


Espectacle de titelles a Infantil - Escola La Caixa - Barcelona\nEspectacle de titelles a Infantil\nDivendres, 07 Abril 2017 13:32\nAquest dimarts 4 d’abril els nens i nenes d’Educació Infantil hem anat al teatre de l’escola a veure un espectacle de titelles: “Els follets i el sabater”.\nEn Quimet el sabater i la seva muller la Maria, que és modista, tenen molta feina. Són les festes del poble i encara queden moltes sabates per arreglar. Avui en Quimet s’ha de quedar a treballar tota la nit i s’adorm a la cadira de tan cansat com està. Uns follets durant la nit l’ajudaran en la seva feina. La Maria els descobrirà i els cosirà uns vestits molt bonics.\nInspirat en un conte clàssic dels Germans Grimm, és un cant a l’esforç i al treball i una crida a reciclar els objectes quotidians: abans de llençar les coses hem de pensar bé si encara ens poden fer servei. Ens ha agradat molt i ho hem passat molt bé ja que també hem participat en l’espectacle cantant cançons.\nQuan ha acabat el conte, Paquita la titellaire ens ha mostrat de ben a prop les titelles de l’espectacle.\nFotos de l'espectacle de Titelles a Infantil: https://t.co/WTJiXSCwTi


El Noucentisme. Josep Carner - Página Jimdo de gerardvilanova\nEl Noucentisme. Josep Carner\nEl Noucentisme és un moviment que apareix a principis de segle XX i que pretén promoure la cultura a partir dels principis clàssics de l’ordre, el control i la mesura.\nPompeu Fabra fou l’encarregat de dur a terme la codificació lingüística promoguda per l’Institut d’Estudis Catalans. Les seves obres fonamentals són Normes ortogràfiques (1913), Gramàtica catalana (1918) i Diccionari general de la llengua catalana (1932).\nJosep Carner és el poeta més important del Noucentisme. Parteix de petites anècdotes o d’imatges quotidianes i, amb un gran domini de la tècnica, aconsegueix uns poemes plens de ritme i harmonia, amb un llenguatge ric i una mètrica perfecta.\nImatgeria de l’estiu: la pilota de “foot-ball” (fragment)\nUna colla de nois pagesos juga, en la polsosa plaça del poble, amb la pilota de “foot-ball”. ¿Juga a “foot-ball”? No: el “foot-ball” és un joc saxó, governat per una disciplina estricta. Hi ha en ell dos bàndols, però dos bàndols que combaten segons regla; i, dins cada bàndol, desapareixen els interessos de les persones en benefici dels interessos del comú. I així l’harmonia del joc, i la seva gràcia, resulten de la submissió de les particulars agressions i defenses a un ritme general.\nNaturalment, els nois pagesos que juguen en la polsosa plaça del poble no són capaços de tan regular disciplina. Utilitzen la pilota així: se la llencen l’un a l’esquena de l’altre, sense ordre.\nI, per aquesta manera de jugar que tenen, llampeguegen en el meu ànim aquestes interrogacions: Per a què els instruments de civilitat en mans dels homes incivils? Què en traiem de donar-los exposicions, biblioteques, museus, càtedres, sufragi, autonomia, si això no els ha de servir per a més que per tirar-s’ho entre cap i coll, enmig de places polsoses?\nEugeni d’Ors, Glosari (Adaptació)\nEls fruits saborosos, Josep Carner\nEn mon jardí hi ha un poc de neu sota un massís\nde violetes. Dolç, igual, el cel és llis;\nel sol sembla d’argent. Mig corren tres donzelles\nhumils, rient: riuen de fred. Fins a les celles\nva embolcallat un clergue pàl·lid, suau, estret.\n(Oh Déu!, ¿per què simulen els clergues tant de fred?)\ncom fugirà ─d’uns quants vinclaments exquisits─\nAuques i ventalls, Josep Carner


L’ETSEIAT programa activitats solidàries en motiu de la Marató de TV3 - Terrassa Informa!\nInici » Notícies » Notícies Generals » Societat » L’ETSEIAT programa activitats solidàries en motiu de la Marató de TV3\n30 Novembre 2013 a 09:00\nL’ETSEIAT programa activitats solidàries en motiu de la Marató de TV3\nEs dirigeixen als alumnes d’institut\nEls estudiants de l’ETSEIAT (Escola Tècnica Superior d’Enginyeries Industrial i Aeronàutica de Terrassa) han organitzat una sèrie de tallers i activitats solidàries que es faran durant la setmana del 9 al 15 de desembre en motiu de la Marató de TV3.\nEl dilluns dia 9 es faran activitats amb Dismifísics Terrassa, Terrassencs Disminuïts Físics Associats. Durant el dimarts 10 es faran diverses visites a l’ETSEIAT per part de diferents instituts de la ciutat, que podran veure els departaments presents a l’escola. La visita costarà 2 euros per persona, fons que es destinaran a col·laborar amb la Marató de TV3, i s’hi oferirà esmorzar als participants.\nAmb les visites es realitzaran diferents tallers a cada departament. Al Departament de Mecànica de Fluids es farà una introducció a la mecànica de fluids i un passeig pel laboratori; a l’Àrea aeroespacial es farà una introducció al món de les aeronaus i un experiment amb un càmera d’alta velocitat; al Departament de ciència dels materials es faran assajos de tracció amb diversos materials al Laboratori de Plàstic; en el Departament d’Estadística es faran activitats de probabilitat en els jocs d’atzar; al Departament de Mecànica s’hi farà una introducció al control de vibració d’estructures per evitar una falla estructural; a la zona de Projectes s’impartirà una petita conferència sobre projectes desenvolupats a l’ETSEIAT on s’hi denotarà la importància que té a nivell interestatal; per últim, al Projecte WeCopter es farà una petita explicació del projecte i un taller sobre vol d’helicòpters.\nEl dimecres 11 es farà un concert i botifarrada popular al pati de l’ETSEIAT de les 12h i fins les 15h. El dijous tindrà lloc una sessió 24h de cinema de l’ETSEIAT i divendres es farà un esmorzar popular per a tots els estudiants i visitants.\nLes activitats s’han fet amb la col·laboració d’AEROFESTA, Bergants de Terrassa, Euroavia, Trencalós, WeCopter, UASL, TRT, NESLAB i LLOP.\n#ETSEIAT #Marató tv3 #solidaritat #UPC\nEls estudiants d’UPC ecoRacing, campions de la Formula Italy SAE Student 2014\nEls vols d’avions sense motor arriben a l’ETSEIAT\nLast reply was 30 Novembre 2013


El cas Alqueria no espanta a les autoritats que acompanyaran a Jorge Rodríguez en la llotja dels Moros i Cristians d'Ontinyent\nInicio Canales Fiestas El cas Alqueria no espanta a les autoritats que acompanyaran a Jorge...\nVicent Soler acompanyarà a Jorge Rodríguez en la cita festera\nEls consellers d’Hisenda i d’Economia, el President de Les Corts, diputats i 19 alcaldes i alcaldesses assistiran a la llotja d’autoritats de l’acte central dels Moros i Cristians d’Ontinyent\nPesos pesants com el conseller d’Hisenda, Vicent Soler (PSPV), el seu homòleg d’Economia, Rafa Climent (Compromís) o el president de les Corts Valencianes, Enric Morera (Compromís), assistiran este divendres a l’Entrada de Moros i Cristians d’Ontinyent, segons s’ha anunciat l’ajuntament. Cal destacar així que el cas Alqueria que investiga a l’alcalde d’Ontinyent, que presideix la llotja d’autoritats en la cita central de les Festes, no ha espantat als representants polítics, que a més tindran una vintena d’alcaldes i altres diputats.\nA més a més estarà assistirà també la Directora General d’Eficiència i Règim Econòmic, Carmelina Pla; la vicepresidenta segona de la Diputació de València i tinent d’alcalde d’Ontinyent, Rebeca Torró; el diputat de carreteres Pablo Seguí o els diputats a Corts José Muñoz (també Secretari d’organització del PSPV-PSOE) i Vicente Betoret (PP).\nTambé han confirmat per ara la seua presència 19 alcaldes de diversos municipis de les províncies de València i Alacant, com ara Almussafes(Antonio González); Dénia (Vicente Grimalt); Llíria (Manuel Civera); Sant Vicent del Raspeig (Jesús Javier Villar); Senyera (Paqui Momparler); Pedreguer (Sergi Ferrús), Rafelguaraf (Rafaela Aliaga) i Oliva (David González), entre d’altres.\nIgualment, es comptarà amb una ampla representació del món empresarial que inclou els Presidents de la Confederació Empresarial de la Comunitat Valenciana (CECV), Salvador Navarro; la patronal tèxtil ATEVAL Comunitat Valenciana, Càndid Penalba; ATEVAL Vall d’Albaida, Rafael Lurbe; FEVEC (Federació Valenciana de Empresaris de la Construcció) Francisco Zamora; AVA (Associació Valenciana d’Agricultors) Cristóbal Aguado; COEVAL (Confederació Empresarial de La Vall d’Albaida) Javier Cabedo; l’Associació d’Empresaris de la Safor (FAES) Miquel Todolí; o el clúster Innovall, Rafael Pla, entre d’altres.\nTampoc es perdran l’entrada altres personalitats president del Caixa Ontinyent, Antonio Carbonell; el Vicerrector de Participació i Projecció Territorial de la Universitat de València Jorge Hermosilla, o la Gerent del Departament de Salut Xàtiva-Ontinyent, Margarita Llaudes. Entre la resta de convidats a la tribuna hi ha regidors de diversos ajuntaments, exalcaldes, portaveus de partits polítics, representants de la Comandància de la Guàrdia Civil i el Consorci de Bombers, així com associacions i col·lectius de la ciutat.\nAltres actes també comptaran amb presència d’autoritats que s’han interessat per les festes, com ara la Secretària Autonòmica de Model Econòmic i Financiació, Mª José Mira, que assistirà a l’Entrada de Bandes de dijous.\nArtículo anteriorGlobal Omnium patrocina las II Jornadas de Inteligencia y emergencias de ASELF\nArtículo siguienteRequena homenajea a sus tres vecinos víctimas en los campos de concentración nazis\nVI Velada Cultural organisada per El Piló\nEl Festival Internacional PerkuLlíria 2013 se inicia el jueves con cerca de 50 alumnos inscritos


Miki Feliu veu manca d’informació vers els jugadors | UA1 Lleida 104.5 FM\nUna de les veus més respectades de l’esport lleidatà, la del manresà i capità del principal equip de bàsquet de les terres de Lleida, l’ICG Força Lleida, Miki Feliu, en una entrevista al programa el Cap del Dia amb Carles Castelló va evidenciar la complicada situació, en aquest cas econòmica, que estaven vivint els jugadors dels de negre en concret.\nEn aquest sentit, el mateix Miki Feliu intentava explicar la situació econòmica amb la qual es troben ara mateix: “Si el Govern decreta que nosaltres podem tornar a l’activitat, nosaltres interpretem que no hi hauria motiu per tornar a la normalitat de la nostra situació contractual. Cert és però que el Govern va aprovar que les empreses podrien mantenir els ERTO’s i caldrà veure si el club pot mantenir aquesta situació”.\nI és que segons el capità dels lleidatans, la manca d’informació i la desinformació fins i tot, implica una incertesa que comença ja a desencadenar amb certa angoixa: “No sé si hi ha molta informació o desinformació. Excuso al club i a tothom perquè és una situació inèdita i sense precedents i per tant intento entendre totes les parts, però això no implica que el jugador estigui angoixat i pateixi pel seu futur i sou”.\nUn Miki Feliu, recordem-ho, que va deixar clar en aquesta mateixa emissora que el seu futur com a jugador de bàsquet ara mateix és incert i que valora diverses opcions al voltant de la seva carrera professional.


Notícies – Pàgina 3 – Coordinació de Parentalitat\nAmb Terry O’connell i Jean Schmitz a la formació: “Violència i bullying. Pràctiques Restauratives. Comunitats fortes i saludables reparant el dany i restaurant relacions”. Set 2017, Recinte Universitari de Llars Mundet (UB)\nIII Congrés Internacional de Pràctiques Colaboratives i Dialògiques\nL’equip va participar el passat mes de març en el lll Congrés de Pràctiques colaboratives i dialògiques a la Universitat de La Laguna, Tenerife\nA petició de la junta del Casino de Tiana, hem realitzat un procés per a la millora de l’efectivitat de la seva gestió. Tots els empleats i directius han participat per tal d’aconseguir un bon diagnòstic. Això ha permès fer canvis i prendre decisions conjuntes en benefici de tots.\nEntrevista revista dones periodistes\nLa revista dones periodistes entrevisten a Maria Sacasas per conèixer les característiques de la mediació.


21 de març de 2019 21 de març de 2019\nLa nova aposta de sensibilització de Sant Joan de Déu s’adapta a les noves realitats i s’estructura en quatre grans eixos, Justícia social, Implicació ciutadana, Trencant prejudicis i Humanitzant la salut per parlar de la realitat social i l’atenció hospitalària des dels valors i la diversitat. A més, s’ha creat una secció, Calidoscopi, amb pàgines monogràfiques sobre temes propis de l’entitat i de l’actualitat: sense llar, infància, salut mental, dependència, final de vida, etc.\nBatecs-sjd.org continua mantenint la vocació integral de la seva predecessora (365batecs) i s’enriqueix amb un llistat de recursos complementaris per cadascun dels temes amb recomanacions literàries, pel·lícules, cançons, enllaços i articles d’interès.\nA més, per donar resposta al vincle amb el món educatiu que té el programa, compta amb un apartat dirigit als docents amb material educatiu per a cadascun dels temes, amb propostes educatives per treballar a l’aula.\nTornem a apostar per la proximitat, pel testimoni en vídeo de persones que estan en contacte directament amb aquestes situacions, per provocar la reflexió i implicació de la ciutadania i promoure un canvi d’actituds i valors que ens porti cap a una societat més justa i inclusiva.\nEl llançament ha coincidit amb l’obertura de canals propis en Instagram i Youtube. Et sumes?


L'Associació de Famílies d'Alumnat celebrarà la seva assemblea anual el proper dijous 25 de novembre a les 19:00 hores, en coincidència amb l'horari de votacions al Consell Escolar del Centre. A aquesta assemblea podeu assistir presencialment o bé en línia: podeu llegir tots els detalls a la següent CONVOCATÒRIA.\nEl dia 2 d'aquest mes va començar el procés electoral per a les places vacants al Consell Escolar del centre. Aquesta setmana, un cop constituïdes les meses electorals i proclamades les candidatures, comença la campanya.\nUs recordem el calendari de votacions:\nSECTOR PROFESSORAT: 22 DE NOVEMBRE, de 14:30 a 15:30\nSECTOR ALUMNAT: 25 DE NOVEMBRE.\nSECTOR FAMÍLIES: 25 DE NOVEMBRE. De 18:00 a 19:30. A la mateixa hora es celebrarà Assemblea de l'AFA presencial i/o telemàtica.\nLa participació de tota la comunitat educativa és important: el vostre vot i la vostra veu compta.\nINFORMACIONS FI de curs\nJa teniu disponible la informació sobre tasques d'estiu, avaluació extraordinària de setembre i tria de matèries optatives. Teniu accés directe des dels següents enllaços:\nllistat de tasques d'estiu de reforç i ampliació ESO, i lectures recomanades.\ntasques de reforç i ampliació i calendari d'exàmens de setembre de 1r de batxillerat.\ntria de matèries optatives ESO 2021-2022:\nalumnat que farà 1r ESO, de l'1 al 7 de juliol.\nalumnat que farà 2n o 3r, del 5 al 9 de juliol.\nRecordeu també que encara és obert el termini per demanar els armariets pel curs vinent a través de l'AFA del centre. Aprofitem per fer una crida a totes les famílies del centre per participar de forma activa en l'Associació de Famílies: la vostra col·laboració és molt important. Podeu contactar amb l'AFA a ampa@institutaltpenedes.cat.\nRecordeu també que l'alumnat d'ensenyament post obligatori que necessiti demanar plaça de transport escolar ho ha de fer a l'apartat de TRÀMITS I GESTIONS del lloc web del Consell Comarcal, del 19 al 27 de juliol.\nLlibres de text I ARMARIETS 2021-2022\nEl llistat de llibres d'ESO i Batxillerat pel curs vinent ja està disponible a la web, i també les instruccions per la comanda i retorn d'ecobooks. Trobareu tota la informació a INFO > LLIBRES DE TEXT.\nD'altra banda, des de fa alguns dies ja podeu fer la reserva d'armariets pel curs vinent a través de l'AFA. Trobareu tota la informació sobre aquest i altres serveis de l'AFA a EL CENTRE > AFA > Documentació 2021-2022.\nL'ampa us convida aquest dijous a la xerrada "a casa també parlem sobre drogues".\nL'AMPA de l'Institut Alt Penedès us convida a la xerrada sobre "Disciplina positiva", a càrrec de l'Anna Ramis, que tindrà lloc el proper DIMARTS 7 de maig a les 20.00 hores a la sala d'actes del centre. Us hi esperem!\n23 de gener: xerrada sobre joves i noves tecnologies.\nL'AMPA del centre us convida el proper dimecres 23 de gener, a les 20.00, a la sala d'actes del centre, a aquesta xerrada. Us hi esperem!!!\nxerrada a càrrec d'en francesc torralba\nL'Associació de Mares i Pares de l'INS Alt Penedès us convida a la xerrada que impartirà en FRANCESC TORRALBA el proper 22 de Maig a les 20:00h a la Sala d'Actes


Presó per a dos detinguts per tràfic de drogues a Sant Esteve Sesrovires - Regió7 :: El Diari de la Catalunya Central\nPresó per a dos detinguts per tràfic de drogues a Sant Esteve Sesrovires\nTenien plantacions en dues unifamiliars que havien llogat legalment\nredacció | sant esteve sesrovires 13.10.2020 | 11:29\nMarihuana en una de les estances d'un dels habitatges M. E.\nMarihuana en una de les estances d'un dels habitatges\nEls Mossos d'Esquadra de la comissaria de Martorell van detenir, el dimarts 6 d'octubre, quatre homes de nacionalitat albanesa, entre 30 i 54 anys, i veïns de Barcelona com a presumptes autors d'un delicte contra la salut pública, concretament tràfic de drogues, un delicte de defraudació de fluid elèctric i pertinença a grup criminal. El jutge ha enviat dos dels arrestats a presó i per als altres dos n'ha decretat la llibertat amb càrrecs.\nLa investigació per aquest cas es va iniciar el passat mes de maig quan agents de la Unitat d'Investigació de la comissaria de Martorell van tenir coneixement que en dues cases situades en una urbanització al terme municipal de Sant Esteve de Sesrovires podrien tenir una plantació de marihuana al seu interior.\nGràcies a les gestions d'investigació, els agents dels Mossos d'Esquadra van aconseguir acreditar que les dues cases, que estaven llogades legalment, contenien plantacions de marihuana i que ambdues plantacions estaven controlades per un mateix grup criminal, especialitzat en l'explotació de plantacions de marihuana per tot el territori català.\nFinalment, el passat dia 6 d'octubre, amb l'autorització del Jutjat d'Instrucció número 4 de Martorell, es va realitzar una entrada i escorcoll a les dues cases unifamiliars on se sospitava que hi havia les plantacions de marihuana.\nDurant l'escorcoll, a les dues cases van localitzar diverses estances preparades pel cultiu de marihuana i també una habitació que estava destinada a l'assecat de la substància estupefaent. Els agents van confiscar més de 1.500 plantes de marihuana, més de 40 quilograms de marihuana seca i que ja estava preparada per a la seva distribució. Així mateix, també van localitzar, amagats a la cuina d'una de les cases unifamiliars, 3.500 euros en efectiu.\nUn gran consum elèctric\nEls tècnics van constatar que les dues cases tenien escomeses clandestines del subministrament elèctric, amb un consum desproporcionat que era unes deu vegades superior al consum habitual d'una casa unifamiliar, constituint-se per tant, una defraudació de fluid elèctric.\nEls agents van detenir un total de quatre persones que es trobaven a l'interior de les dues plantacions com a presumptes autors d'un delicte de tràfic de drogues, d'un altre de defraudació de fluid elèctric i finalment també per un delicte de pertinença a grup criminal.\nEls quatre arrestats en aquesta operació van passar a disposició judicial i el jutge instructor va decretar l'ingrés a presó per a dos dels detinguts i la llibertat amb càrrecs per als altres dos detinguts.


de setembre 2012 ~ AMPA de l'Escola Ramon Llull\nArriba la Mercè... (del 21 al 24 de setembre) i els barcelonins i les barcelonines sortirem al carrer a gaudir de la nostra festa. Però on anem? En aquest enllaç anireu al web de l'ajuntament amb tota la programació detallada.\nCal, però que coneguem la nostra història i és per això que us emplaço a llegir en aquest enllaç de com la Mercè arriba a ser la patrona de Barcelona, quan aquest honor pertanyia a Santa Eulàlia. Diu la llegenda que per aquest motiu per la Mercè sempre plou, són les llàgrimes de tristor de Santa Eulàlia, al cap i la fi al 1714 durant el setge era el Pendó de Santa Eulàlia el que enarborava Rafael Casanova.\nAra bé si busqueu bé per internet podeu trobar un munt d'explicacions diferents, i en qualsevol cas el que ara ens toca és gaudir de la festa.\nTornem a sortir a la tele...\nCom ja és habitual la nostra escola serveix de plató per molts anuncis, vídeo clips, sèries de televisió, curt-metratges i més...\nAquest estiu han filmat l'anunci d'unes conegudes natilles podeu veure al vídeo aquí , en aquest anunci podeu veure la classe de música del pavelló de Sardenya, també podeu veure que la nostra escola surt en un anunci d'una coneguda crema de cacao... En aquest cas la filmació es va realitzar als passadís que uneix els dos pavellons.\nUrgent Beques de Menjador\nJa es poden demanar les beques de menjador, com sempre acostuma a passar queda molt poc per a que es tanqui el procés. Cliqueu aquí per a més informació.\nEtiquetes: beques 2012-13\nJa vau rebre la nota a la motxilla del vostres fills i filles, però si l'heu perdut o no l'heu rebut teniu la nota penjada al web de l'Escola, clica aquí la tornaràs a llegir.\nI recordeu Junts sumem.\nEl curs ja ha començat, mica en mica anirem tornant a la normalitat. I aquest any amb novetats, la web de l'escola funciona a tota màquina...\nPodeu consultar el menú del menjador d'aquest mes... És fàcil només cal clicar a l'opció Menjador del seu web.\nVinga feu un clic... que no costa gens.\nDes de l'AMPA ens complau comunicar-vos que l'escola ha renovat el seu lloc web...\napunteu-vos l'adreça i com alguns ja heu fet aquí, doneu-vos d'alta per rebre les notícies al vostre correu electrònic.\nL'Escola Ramon Llull al món\nAvui mentre un dels meus fills mirava vídeo-clips per la "tele", m'ha cridat... "Surt el Ramon Llull!!!", no és el primer cop que utilitzen la nostra escola per filmar un clip o un curt, és més va ser l'escola al sèrie "Infidels" de TV3, i alguns dels nostres alumnes van participar com extres. No m'allargo més us deixo amb aquest magnífic clip.\nI aquí el making of.\nMés sobre les beques de menjador\nAquest és l'enllaç que us porta a la web del Consorci amb tota la documentació necessària.\nBenvolgudes famílies l'AMPA ha rebut aquest e-mail\nPer indicació del president de FaPaC Barcelona us faig arribar aquest enllaç amb informació sobre les beques de menjador que pot ser del vostre interès. Cal tenir en compte que aquestes beques són per les famílies i les AMPA no les tramiten ni gestionen res, en principi es tramiten des de la pròpia escola. A la resta de Catalunya aquestes subvencions les convoquen els Consells comarcals i les tramiten les escoles.http://portaldogc.gencat.cat/utilsEADOP/PDF/6201/1258848.pdf\nUs desitjo un bon començament de curs i us recordo que ens teniu a la vostra disposició.\nComença l'escola i la lluita contra els polls\nQuants cops ens ha passat!!! El nostre fill o filla es rasca sospitosament el cap i... Ja hi som, novament aquests habitants tan indesitjables, des de l'AMPA us recomanem que veieu aquest vídeo del programa del C33 Quèquicom.\nRecollida dels llibres\nQueda molt poc per començar l'escola, recordar-vos a aquelles famílies que heu comprat els llibres a Iddink que el proper dia 6 pel matí podeu passar a recollir-los per l'escola.


Prescriu la causa contra la filla de Jordi Pujol\nArxivada la investigació contra la filla de Jordi Pujol\n14 de octubre de 2020 (10:45 CET)\nPrescriu la causa contra la filla de Jordi Pujol a Sant Vicenç de Montalt\nLa causa per prevaricació urbanística per la concessió d'una llicència de construcció de 96 apartaments a Sant Vicenç de Montalt queda arxivada perquè ha prescrit\nLa fiscalia ha arxivat la investigació contra Marta Pujol Ferrusola, filla de l'expresident Jordi Pujol, per prevaricació perquè els fets que s'investigaven han prescrit, segons ha avançat 'La Vanguardia' i ha confirmat l'ACN. La Guàrdia Civil va obrir una investigació el maig del 2019 ordenada per la secció de Medi Ambient i Urbanisme de la fiscalia per una suposada actuació administrativa irregular a l'Ajuntament de Sant Vicenç de Montalt, d'on la filla de Pujol era llavors l'arquitecta municipal.\nLa suposada irregularitat es trobava en la concessió de llicència per a construir 96 apartaments en una exclusiva zona de golf. Finalment, la fiscalia ha arxivat la investigació perquè els fets investigats han prescrit.\nD'aquesta manera, Marta Pujol Ferrusola, l'alcalde d'aquell moment, Miquel Àngel Martínez, i altres tècnics municipals, han quedat exculpats de prevaricació i tràfic d'influències.\nMarta Pujol Ferrusola va treballar durant anys com a arquitecta municipal de Sant Andreu de Llavaneres, a on “la van anar a buscar” segons ella mateixa va declarar des de Sant Vicenç de Montalt. Temps enrere, va declarar que a Mataró havia estat “vetada” per ser filla de l’expresident de la Generalitat.\nCal demolir els apartaments\nTot i això, continua sent ferma la sentència de juny del 2018 que ordena demolir els apartaments. La decisió judicial estima la nul·litat de les llicències atorgades el gener del 2016 per haver-se concedit abans de la modificació del pla parcial urbanístic i obliga a demolir les construccions fetes.\nCiutadana Fa 12 dies\nA veure si s'empipen els xais indepes de la prescripció de la corrupció de gentussa con aquest que son les que han robat més a Espanya. Ah que solament ens importa la corrupció de la resta d'Espanya és clar que justos i demòcrates que son


IB3 | Les institucions treballen per aturar l'expansió del cranc blau a les Balears\nIB3 Notícies > Ciència i tecnologia > Les institucions treballen per aturar l’expansió del cranc blau a les Balears\nLes institucions treballen per aturar l’expansió del cranc blau a les Balears\nL'espècie invasora està afectant la resta d'espècies autòctones, sobretot els crustacis\nLes institucions treballen per aturar l’expansió del cranc blau a les Balears. És una espècie invasora arribada fa uns anys al Mediterrani i que està afectant la resta d’espècies autòctones, sobretot els crustacis.\nLlorenç Mas, el director general d’Espais Naturals i Biodiversitat del Govern, assegura que s’expliraran noves mesures de control dels crancs.\nÉs una espècia molt adaptable, pot viure a grans profunditats o en petits espais aquàtics. És la principal característica que ha permès la ràpida expansió. Una de les mesures per minvar la població del cranc blau és permetre la pesca, com ja es fa a altres indrets on han detectat la seva presència.\nLa Universitat de les Balears té en marxa un projecte per estudiar l’evolució i distribució d’aquesta espècie invasora a les nostres illes, en el marc del projecte CALIBAL. Demanen la col·laboració ciutadana.\nEn veure un exemplar de cranc blau es pot enviar una fotografia i la ubicació a la pàgina web biobidal.uib.cat o bé al telèfon 647 364 542.


Una dona denuncia un professor d'una escola de la Bisbal d'Empordà per abusos sexuals quan era menor La República\nUna dona denuncia un professor d’una escola de la Bisbal d’Empordà per abusos sexuals quan era menor\nACN La Bisbal d’Empordà.-Una dona ha presentat una denúncia contra un professor d’una escola de la Bisbal d’Empordà per abusos sexuals quan era menor, l’any 1995. Segons ha explicat al […]\nACN La Bisbal d’Empordà.-Una dona ha presentat una denúncia contra un professor d’una escola de la Bisbal d’Empordà per abusos sexuals quan era menor, l’any 1995. Segons ha explicat al diari Ara, els fets van passar fora de les instal·lacions de l’Escola Mas Clarà, en un centre on es feien activitats extraescolars. La dona explica que per dues vegades ell li va tocar la vagina. Finalment ho va explicar a la mare i els pares van anar al col·legi per denunciar els fets. La direcció del centre d’aquella època ha explicat al diari que van traslladar el problema a l’Ajuntament i al Departament d’Ensenyament. Finalment, el mestre va ser apartat del centre, que és públic, mentre ella continuava els estudis, però després va tornar i encara hi exerceix.\nUna de les responsables escolars de l’època argumenta que els fets van passar fora del centre. Els pares de la Mireia també van parlar amb Ensenyament i se’ls va oferir la possibilitat que la nena canviés d’escola, però ella no va voler perquè hi tenia els amics. Ella ara lamenta que no es traslladés el cas a la justícia.


El futur en m� dels emprenedors - ESDi Escola Superior de Disseny\nEl futur en m� dels emprenedors\nArticle del Director General de la FUNDIT, Antoni Garrell\tFa nom�s uns mesos que vaig assistir a un debat obert i plural, organitzat per una agrupaci� de joves emprenedors de Tarragona. L'eix conductor del debat va ser la dualitat "continu�tat en el model de presa de decisi� i lideratge" versus "ruptura i nou model". De fet, quan parlaven de ruptura, es referien a qu� cada model de desenvolupament econ�mic i social requereix un estil de lideratge espec�fic; la q�esti� era si el model econ�mic en qu� estem submergits pot evolucionar cap a un de nou, en el que la clau �s innovar integralment i deixar que el capital hum� eclosioni amb plenitud. Aquest nou model requereix un estil de direcci� molt diferent a l'associat als models m�s fonamentats en les cadenes de producci� o les organitzacions verticalitzades. El fet �s que al llarg de tota la trobada, i durant el debat, va planar la convicci� de qu� l'actual cicle de desenvolupament havia finalitzat, que s'havia exhaurit el model tradicional de generaci� de progr�s, i que s'estaven a les portes d'una nova era. Una era que no s'acabava de dibuixar com seria, per� de la que ning� dubtava que havia de ser essencialment diferent, sustentada en el coneixement, oberta, compartida, globalitzada i lliure. La nova era on lentament ens endinsem neix amb una manca de recursos financers evident, i amb un nivell d'endeutament enorme per part dels pa�sos avan�ats; amb un ampli creixement del preu de les mat�ries primeres, un fet que obliga a no malversar i a aplicar criteris productius que fomentin l'estalvi dels recursos i l'efici�ncia dels processos; i amb un increment notori dels costos energ�tics, que ocasionen un increment de preus del transport en un escenari de inestabilitat e incertesa not�ria, un fet que for�a a establir plans de relocalitzaci� i reindustrialitzaci�. �s una era, en definitiva, que exigeix transpar�ncia i capacitat de prendre decisions per canviar la quotidianitat, que precisa de persones amb una s�lida formaci� universit�ria, capaces d'innovar de forma permanent i de treballar en el si d'equips plurals que interioritzen les actituds d'escoltar, comunicar i cooperar per competir. Nova gent i nous estils d'entomar els desafiaments d'avui per construir l'esdevenidor.\nSense cap mena de dubte, aquest nou escenari que des de fa un temps truca a la porta, requereix de persones que amb aquests nous criteris assumeixin el risc d'emprendre. Emprenedors que, tot interioritzant els nous paradigmes, treballin en xarxa, configurant equips de persones de les organitzacions que vertebren i, a la vegada, col�laborin amb altres externes que no tenen cap altre punt en com� que la voluntat de fer i de ser, i que utilitzen la xarxa com a vehicle vertebrador de les noves iniciatives.\nEn la trobada que feia refer�ncia a l'inici, gaireb� tots compartien els criteris anteriors i afirmaven que "s�n els emprenedors d'avui els qui esdevindran empresaris dem�; i amb la seva nova manera d'entendre les organitzacions i exercir el lideratge, crearan les empreses que generaran els nous llocs de treball que la societat necessita".\nNous emprenedors amb un nou estil d'actuaci�; amb una nova ambici�; amb una nova forma d'entomar els problemes; amb unes noves maneres de cooperar, d'associar-se i d'emprendre. Aquests tipus de persones requereixen un recolzament espec�fic molt associat a no posar pals a les rodes, a fer que les coses siguin f�cils i, en especial, a facilitar que es trobin i comparteixin. I en aquesta actuaci� �s clau, per una banda, l'Administraci� que faciliti i premi� l'emprenedoria i, per l'altra, els centres universitaris que tenen la obligaci� de crear entorns i espais per acollir a aquelles persones que en lloc de buscar feina, assumint els riscs, volen crear-la. �s des d'aquest convenciment que la Fundaci� per l'ESDi contempla amb satisfacci� la darrera graduaci� dels primers dissenyadors amb t�tol oficial universitari de l'Estat Espanyol i encara el curs que comen�ar� el setembre. Unes conviccions que inclouen el comprom�s ferm de facilitar que el disseny esdevingui l'eix vertebrador de la innovaci� i el pal de paller per crear equips plurals (cient�fics, tecn�legs i dissenyadors), que han d'assumir el futur com una fita a conquerir i no com un dest� predeterminat. Per aix� l'aposta pel Centre d'Emprenedors "ESDi Empresa", i pels instituts d'innovaci� i recerca que progressivament s'implantaran en el marc de la Fundaci� INDICIS: dues iniciatives que ajuden als emprenedors i enquadren en el marc d'un ensenyament de qualitat i en la disposici� d'ajudar a tots aquells que acceptin el repte de dissenyador com el seu propi futur i, alhora, modelar-lo.


El PDeCAT veta la recol·locació a la Diputació de la regidora d’ERC acusada de gravar Bonvehí | Catalunya | EL PAÍS Catalunya\nEl PDeCAT veta la recol·locació a la Diputació de la regidora d’ERC acusada de gravar Bonvehí\nLa republicana va ser cessada com a edil de Manresa a l'abril per l'alcalde, també de la formació nacionalista\n30 MAI 2017 - 12:39\tCEST\nMercè Conesa (esquerra) i David Bonvehí (dreta). M. Minocri\nBonvehí diu ara que no portarà a la Fiscalia la gravació de la seva conversa\nLa polèmica per les gravacions a David Bonvehí –el responsable d’organització del PDeCAT va afirmar en una trobada amb militants que si el procés fracassa, el partit tornaria a presentar un candidat autonomista– va obrir una ferida amb ERC –que acusaven de ser-ne els autors– que sembla que no s’ha tancat. Avui el cas ha tornat a provocar un frec a frec entre les dues formacions arran de l’intent dels republicans de recol·locar a la Diputació de Barcelona la regidora de Manresa Mireia Estefanell, que els neoconvergents apunten com a responsable de la gravació. La presidenta de la Diputació de Barcelona, Mercè Conesa (PDeCAT), ha assegurat que no permetrà el nomenament.\nA l'abril es van publicar unes gravacions en què Bonvehí explicava, en una trobada privada amb militants, els plans de la formació respecte a assumptes com la successió de Carles Puigdemont a la presidència de la Generalitat, l'evolució ideològica del partit o l'estratègia per a les properes eleccions municipals a Barcelona. En l’enregistrament se sentia la veu de Bonvehí en segon pla, mentre que en primer pla apareixia la veu de dos militants d’ERC del Bages, una dels quals era Mireia Estefanell, segons va identificar el mateix Joan Tardà, diputat d’ERC al Congrés. Els neoconvergents van demanar llavors als republicans que prenguessin mesures i assumissin responsabilitats, cosa que mai es va produir.\nL’alcalde de Manresa, Valentí Junyent (PDeCAT), va destituir Estefanell a mitjans d’abril (tots dos partits governen junts) perquè, va justificar, havia perdut la confiança en ella. Des de llavors, Estefanell continua sent regidora, però sense cap càrrec de responsabilitat.\nERC volia ara recol·locar la regidora com a assessora del partit a la Diputació de Barcelona. Els republicans van presentar la petició perquè la presidenta signés el decret i ho van anunciar al web de l'ens provincial, tot i que avui ja havien esborrat la nota. La intenció dels republicans era que Estefanell ocupés el càrrec eventual a l'Àrea de Comerç que havia quedat vacant arran de la destitució de l'anterior assessor. ERC justifica que Estefanell era apta per a la feina per la seva experiència com a regidora de Promoció Econòmica a Manresa.\nAquest matí la responsable de la institució, Mercè Conesa, ha assegurat que en vetarà el nomenament. "Desmenteixo rotundament la incorporació de Mireia Estefanell a la Diputació de Barcelona. Esquerra ha fet una proposta que el PDeCAT no pot acceptar", ha dit Conesa a través de Twitter.\nFonts de la Diputació apel·len al pacte de govern que mantenen PDeCAT i ERC a l'ens provincial i asseguren que abans de fer el nomenament "s'ha de parlar". En tot cas, es tracta d'una mesura inusual, ja que existeix el pacte no escrit pel qual els grups polítics decideixen qui nomenen com a personal eventual.


Districte proposa atorgar medalles d’honor a Jordi Llorach i a l'alberg InOut\nAquestes medalles s’hauran d’aprovar en el ple de Barcelona\nL’últim ple del mandat ha decidit per unanimitat proposar la concessió de les medalles d’Honor de Barcelona 2019 al veí de Galvany Jordi Llorach i Cendra, i a l’alberg InOut, que té com a missió la integració laboral de persones amb discapacitat.\nJordi Llorach i Cendra va ser el primer vicepresident del Consell de Barri de Galvany entre els anys 2012 i 2016, persona a qui el conseller de Barcelona en Comú, Joan Manel del Llano, ha afalagat per tenir un “tarannà tranquil i constructiu, implicat en la millora de l’espai públic i sempre disposat a col·laborar amb el districte.”\nL’altra proposta de Medalla d’Honor és per a l’Alberg de Joventut InOut, situat a la serra de Collserola, una organització sense ànim de lucre que treballa la inserció laboral de persones amb capacitats diverses i ho fa sent respectuós amb l’entorn on es troba.\nLes dues propostes s’hauran d’aprovar ara al ple de l’Ajuntament de Barcelona, juntament amb altres propostes d’altres districtes\nMedalla de la Dona 2019 per a Montserrat Puig i Mollet\nAl mateix ple s’ha aprovat la proposta del Consell de les Dones de la candidatura de Montserrat Puig per atorgar-li la medalla de la Dona 2019 en un acte que se celebrarà el 24 d’abril.\nPuig ha treballat en l’àmbit radiofònic i en aquest espai ha desenvolupat una trajectòria de defensa del feminisme, defensant la presència de dones periodistes i treballant per aconseguir un llenguatge amb perspectiva de gènere.


10 coses que mai no fan les persones segures | CAT.MichaelrMccartySpalmBeach.com\nLes persones confiades són aquells que presten atenció ai desitgen estàvem similars. Són les persones que es facin les coses, prenen grans passos en les seves vides i assolir els seus objectius més ràpid del que ningú més ho fa. Ells són els que ens servissin al bar abans de 5 segons; ells són els que aconsegueixen aconseguir un ascensor ple de gent per mantenir les portes per a ells, tot i que estan literalment a l'altra banda de l'habitació. Són el tipus de persones que volem que estàvem, però saben que mai serà. Cara trista.\nPerò espera un minut! La confiança no és una cosa que es pot comprar en línia, i tampoc és una cosa que es neix. Penseu en la confiança com una habilitat clau que pot ser perfeccionat i desenvolupat. Qualsevol pot tenir confiança. Fins i tot tu! És una cosa que cal aprendre. I quina millor manera de començar que examinat 10 coses que la gent confia que mai ho fan? Anem, doncs!\n1. Les persones confiades No posis excuses\nSi arribes tard per al treball, que pot ser fàcil de fer excuses.\n"Un home va morir al carrer."\n"Havia de salvar la vida d'un home, la gent. Sóc un heroi! "\nNo, no ho ets. Mai hi va haver un home, i que no va morir. Aturar-lo.\nLa gent segura no fan excuses. Es disculpen per haver arribat tard, i accepten qualsevol càstig que se'ls presenti. D'altra banda, la gent confia en acceptar que han de fer millor la propera vegada. I així ho fan.\n2. Les persones confiades no tenen por\nSi veus a algú de marxa enrere d'una muntanya russa, amb els genolls tremoloses i els seus llavis tremolosos, vostè sap que té una persona insegur a les mans, que desitja que estaven asseguts davant de la televisió al seu lloc.\nPer contra, una persona segura s'acaba de vantar a la muntanya russa i seguir endavant. Per diable amb les conseqüències!\nLa por és una cosa que ens atura, i saben que superar la por és un pas en la direcció correcta de convertir-se en la persona que realment volen ser.\n3. Les persones confiades No xafarderia\n"Aquest vestit és massa gran per a ella!"\nAquest no és el tipus de línia d'una persona segura lliuraria. És possible entregar-lo, jo podria lliurar-ho, però una persona segura? No! Mai!\nVegeu, que no es preocupen pel drama innecessari. Tenen millors coses a fer amb el seu temps d'actuar gelosia d'altres persones. Ells no han de consolar-se amb saber que altres estan cometent crims horribles de la moda. Ells tenen les seves pròpies vides per viure i això és el que s'enfoquen. Al diable amb les opinions de tots els altres!\nExcepte les seves mares. La gent confia encara estimen a les seves mares. Bé, estan sent humà, després de tot. Aproximadament. Hola mare!\n4. Les persones confiades No s'aturi\nLes persones confiades tenen la capacitat de simplement sortir i fer que les coses succeeixin. No se sentin al voltant al sofà tot el dia, posant les coses fora. Se centren en alguna cosa que es vol aconseguir, després es van per aquí i aconseguir que, per amor de Déu!\nLa dilació és una cosa que alenteix molts de nosaltres cap avall, però la confiança és un impuls constructor i accelera les coses. La confiança és un factor important en la meta-que aconsegueix, i si veus algú mandrejar amb Netflix, quan haurien d'estar escrivint un informe, s'han localitzat una d'aquestes persones insegurs. La gent confia, per contra, no pengen al voltant per al moment adequat; colpegen ara.�\n5. Les persones confiades odi bombolles\nZones de confort són reconfortants (ho sento) per a molts de nosaltres. Ells ens asseguren, s'ocupen de nosaltres i ens fan sentir millor. N'aww.\nPerò, realment pensa que una persona segura de si necessita ser tranquil·litzat, cura, i ens va fer sentir millor? Per descomptat que no, no són 5 anys d'edat, mai més! popular confidents evitar viure en una bombolla de confort, perquè saben que l'estancament lentament es destrueix en aquest país. Vostè es converteix satisfet amb la seva vida mitjana en aquest país i no s'aconsegueix res. La gent confia en esclaten aquestes bombolles, volar, i sortir al món real!\nAixí, la propera vegada que vegi una bombolla, el pop!\n6. Folk segurs de si mateixos què la gent no-plau\nÉs sens dubte cert que la gent confia simplement no els importa el que altres pensen d'ells. Si passaven la vida tractant de complaure a tots, serien la meitat de la persona que estan ara.\nNi tan sols serien la meitat de la persona, que serien una simple mica. I que vol ser una miqueta del que ets?\nPer ajudar a evitar complaure la gent, s'envolten amb el tipus correcte de les persones. Eviten la gent que constantment volen canviar ells.\n7. Les persones confiades No eviti parlar en públic\nEi, l'esdeveniment de parlar en públic temuda. Tots hem tingut per dirigir-se al públic en algun moment, ja sigui a l'escola oa la feina, i molts de nosaltres tenim por gairebé tant, ja que temen la mort.\nPerò la gent confia? S'abracen ell! Busquen parlar en públic com un repte i una oportunitat per mostrar les seves habilitats. Es pugen fins allà amb un somriure i una presentació impressionant, i que impressionar a la multitud. Ells saben que, al capdavall, que parlar en públic és una gran manera de transmetre informació a molta gent. I per què volen perdre aquesta oportunitat?!\n8. Les persones confiades No eviti qualsevol Xarxes\nSabem la partitura. Volies a la xarxa en un esdeveniment de cinema i televisió recentment, però té tan nerviós que va beure massa i es va desmaiar en els banys. La gent segura no fan això. Es veuen amb interès la creació de xarxes, perquè saben que és una gran oportunitat per ampliar els seus contactes, conèixer a persones influents, i potser pujar un pas més en la carrera.\n9. La gent segura no deixen Obstacles detenir\nAww Gee, no pot anar a treballar perquè el seu cotxe no arrenca? Suposo que vas a niu de tornada a casa, anar a Facebook i veure la televisió, oi?\nLa gent segura no fan això. En el seu lloc, van a trobar una manera d'arribar a la feina. No deixen que la manca de recursos s'interposi en el seu camí. Utilitzen obstacles com una oportunitat per créixer i aprendre coses noves. Cap cotxe? No hi ha problema!\n10. La gent segura no necessiten estímul\n"Vaig a fer això realment? Hauria de? Hauria de? Però el que si fracàs? Què faré llavors? Què penses? Vaig a fer això? Trucar a la mare i preguntar-li. Només ha de trucar ella, per amor de Déu! "\nLa gent segura no busquen seguretat, i certament no esperen que algú els doni el vistiplau. Fan que les coses succeeixin, i prenen el control del seu destí. Si esperaven voltant, ells no fer res.\nMantenir-feliç i creure en tu mateix!


La Universitat Rei Joan Carles espera un "descens brutal" d'ingressos\nImpacte del Cas Cifuentes\nTretze milions d'euros del seu pressupost depenen de cursos de postgrau, títols propis i convenis amb centres concertats\nMadrid - Diumenge, 22/04/2018 | Actualitzada 24/04/2018 - 13:57\nDesprés d’un mes de nervis, aquests dies regna a la Universitat Rei Joan Carles (URJC) de Madrid una calma només aparent, a l’espera del cop que se li aproxima quan hagi de comptabilitzar els ingressos per matrícules de màster.\nUn tram de 13 dels 154 milions de pressupost de la segona universitat en alumnes de la comunitat madrilenya (amb 45.200 matriculats) rebrà l’impacte del cas Cifuentes. Per les taxes que els estudiants paguen pels màsters, la URJC va projectar ingressar 6 milions d’euros aquest any; per títols propis, 1,3; i 6 més per la seva relació amb centres adscrits.\nEl que patiran aquests comptes «pot ser un descens brutal», calculen funcionaris de l’àrea administrativa de la URJC. Ho augura un mal símptoma: la Califòrnia State University no vol renovar el conveni de col·laboració que va negociar l’estiu del 2017, relaten aquestes fonts.\nEl pròxim 3 de maig s’acaba el termini de preinscripció en els màsters presencials, i el rector Javier Ramos podrà fer una primera valoració de danys. Aquests també poden afectar les matrícules de grau en primer cicle, ja que els estudiants que passin la selectivitat a la Comunitat de Madrid els pròxims 5, 6 i 7 de juny tindran tot el mes per canviar d’universitat si inicialment van pensar anar a la URJC.\n«QUE SE’N VAGIN ELLS»\nTots els professors consultats descarten que es produeixi una fuga d’estudiants de segon cicle. Ho corrobora un d’ells, Fran Molina, alumne d’un triple grau de Filosofia, Economia i Ciència Política: «Tenim clar que no ens en anirem de la nostra universitat; haurien d’anar-se’n uns altres», assegura en referència als professors implicats en l’escàndol del màster de Cifuentes. Molina forma part de l’associació estudiantil Res Publica, que va portar el cas a la Fiscalia.\nLa universitat pública que els expresidents de la Comunitat de Madrid Alberto Ruiz-Gallardón i Esperanza Aguirre van edificar i van consolidar com a baluard liberal i refugi de figures del PP a la perifèria madrilenya no brilla en els rànquings. En el llistat web del Consell Superior d’Investigacions Científiques, la URJC ocupa el 33è lloc espanyol i el 821è mundial. En el rànquing de la Fundació BBVA-Ivie se situa en el setè d’11 esglaons, amb 37 universitats per sobre. Per la Fundació Everis, la URJC no és digna de figurar entre els 10 primers llocs d’ocupabilitat dels titulats.\nNo són bons resultats per a un centre amb una captació d’ingressos extra que es basa en la venda de 92 màsters. Lidera aquest filó comercial l’àrea de Ciències Jurídiques (la del màster de Cifuentes), amb 46 màsters presencials i 14 on line.\nTemes: Cas Cifuentes URJC Cristina Cifuentes Comunitat de Madrid Universitat


Driss Lakhouaja i Raquel Parrado tornen a guanyar la Cursa de Sant Antoni\nAlbert Muñoz | diumenge, 20 de gener del 2013, a les 11.39\nEl veterà corredor marroquí de l’Agrupació Atlètica Catalunya, Driss Lakohuaja, ha assolit als seus 40 anys la cinquena victòria consecutiva a la Cursa de Sant Antoni, que enguany és alhora el Campionat de Catalunya dels 10 km. L’any passat va fer un temps inferior a la mitja hora i l’anterior, el 2011, va fer el rècord d’aquesta cursa en recórrer els 10 quilòmetres en tan sols 29 minuts i 26 segons. Enguany, Lakhouaja ha acabat en 30 minuts i 9 segons.\nLa corredora Raquel Parrado, del Club Atlètic Sant Vicenç dels Horts, ha tornat a ser la dona més ràpida, amb un temps de 36 minuts i 45 segons. Revalida així el títol assolit l’any passat i també el de vigent campiona de Catalunya de 10 km. És el segon cop que guanya la Cursa de Sant Antoni. Els tres anys anteriors la més ràpida havia estat la manresana Meritxell Calduch, que enguany no participava a la cursa.\nLa primera cursa atlètica de l’any a Barcelona tenia l’atractiu afegit de servir per dictaminar els campions de Catalunya en ruta. Nombrosos atletes han volgut ser-hi presents per demostrar la seva vàlua, com ara Nacho Cáceres, Pol Guillén o Marc Tió. Però, a més d’ells, més de 4.000 persones han corregut aquest diumenge pels carrers de Sant Antoni, en una edició de la cursa que marca un nou rècord de participació.\nEls Lluïsos sumen un triomf èpic a la pista del Santfeliuenc (72-73)\nEl Lima Horta manté el lideratge a la pista dels Lluïsos (44-57)\nEl Barça cau a Navarra per primera vegada (5-4)\nEl Júpiter perd al camp del Balaguer (4-0)\nL’Horta aconsegueix la segona victòria consecutiva\nKiku Parcerisas, de Nou Barris a Mollet\nEl Barça tasta la derrota davant la Reial Societat (3-2)\nEl Barceloneta es manté ferm en el lideratge\nEl karate del CN Atlètic-Barceloneta\nEl Barça d’hoquei patins supera el Candelária (5-3)


Condicions Generals | Catalunya Lots\nLes dades de caràcter personal que es recullen a través de la pàgina web, únicament són utilitzades a efectes de prestar els serveis sol·licitats així com procedir a la facturació, si s'escau, dels mateixos.\nQuan vostè es dóna d'alta i accepta la política de privacitat, accepta la present regulació per la qual se l'informa, d'acord amb els que preveu l'article 5 de la LOPD que les seves dades seran arxivades en fitxers titularitat de CATALUNYA LOTS S.L. a l'efecte de gestionar la facturació, els clients i els enviaments comercials i que aquests seran arxivades pel període de temps legalment necessari.\nSi bé en qualsevol moment vostè podrà revocar el consentiment prestat per a l'enviament de comunicacions comercials, remetent un correu a la següent adreça hola@catalunyalots.cat .\nAixí mateix, podrà exercir els drets d'accés, rectificació, cancel·lació i oposició per escrit a l'adreça: Carrer Occitània, 8-10, Polg. Ind. Canyadó, de Badalona o bé dirigint-se al mateix correu electrònic indicat a dalt.\nPot realitzar les seves comandes online mitjançant la nostra pàgina www.catalunyalots.cat o trucant al 93 595 45 45.\nTots els productes que componen el nostre Catàleg estan garantits contra qualsevol defecte de fabricació, ja que han estat meticulosament seleccionats, sent Catalunya Lots seu manipulador.\nDels productes inclosos en els diferents models de la nostra web prevalen sempre els indicats en el text excepte error. En cas d'esgotar algun producte serà reemplaçat per un altre similar o de superior Qualitat i Preu, sense cost addicional per al Client.\nEls productes de Xarcuteria són de la més alta qualitat ha de tenir en compte el següent:\nEl Floridura: Pot aparèixer tant en els pernils, embotits o formatges sent del tot normal, a causa que són productes que alliberen humitat "No afectant en res a la seva qualitat".\nEl tractament: Passar un drap amb aigua o oli.\nEl pes: Pot produir-se alguna variació a causa del seu continu procés de curació.\nUn control electrònic de pes aplicat a la confecció i acabat de cada lot, garanteix al 100% el contingut indicat en cada opció. Els Lots i caixes de fusta van tancats amb precinte de seguretat, en cas de trobar algun signe d'haver estat manipulat dit precinte preguem es posin en contacte amb el departament de ATENCIÓ AL CLIENT 93 595 45 45.\nFORMA DE PAGAMENT I RISC FINANCER\nTransferència a la Caixa o Targeta via on-line. Per a qualsevol altra forma consultar.\n(Operacions subjectes a aprovació de risc per Crèdit i Caució).\nNomés admetrem les reclamacions, per mal estat o desperfectes en els obsequis dins dels 15 dies després de Nadal.\nEn cas d'alguna avaria és imprescindible la devolució de l'obsequi defectuós.\nEl canvi en productes de xarcuteria només s'admetrà dins dels 25 dies següents de Nadal i presentant l'article esmentat.\nEl nostre servei i informació està a la seva disposició mitjançant el departament d'atenció al client:\nTelèfon: 93 595 45 45


Els treballadors de Deliveroo demanen que els paguin les hores de guàrdia | betevé Web\nRedacció btvnotícies divendres 23 de juny, 2017 , 13.44\nUna manifestació de repartidors en bicicleta talla el carrer d’Aragó durant uns minuts\nL'empresa Deliveroo va anunciar als seus treballadors, que són autònoms, que canviarien algunes condicions dels contractes. Entre les novetats, els ciclistes repartidors no cobraran les hores que treballin si no hi ha comandes. Els treballadors, units en el sindicat Riders por Derechos, s'han manifestat per demanar que l'empresa rectifiqui i que els pagui totes les hores que treballin, tant si hi ha comandes com si no.\nProp d'uns cinquanta treballadors de l'empresa de repartiment s'han trobat a la plaça de Letamendi i han anat en marxa fins la porta de les oficines de Deliveroo, situada en aquesta mateixa via. Pel camí han tallat dos carrils de circulació del carrer d'Aragó. Han enganxat desenes d'adhesius al vitralls de l'edifici tot i que el personal de seguretat ha intentat impedir-ho.\nEls ciclistes denuncien que l'empresa no els vol pagar totes les hores que treballen, sinó aquelles en les quals hi hagi comandes. Segons el secretari del sindicat Riders por Derechos, Eve Llagostera, això és "treballar gratis". Durant la concentració davant la seu de Deliveroo, els treballadors han demanat que els representants de l'empresa donessin la cara i sortissin a parlar amb ells. Com que no ho han fet, han tallat en diverses ocasions el carrer d'Aragó.\nPer la seva banda, l'empresa assegura que amb els nous model de contracte, els ciclistes mantindran la flexibilitat i el 60 % podrien incrementar els ingressos. Deliveroo especifica que amb el nou pla d'incentius podrien guanyar un 12 % més de mitjana.\nL'empresa ha ofert als repartidors pujar a les oficines per parlar. Els treballadors han respost que no perquè no hi podia accedir la premsa. "Ja han demostrat altres vegades que no respecten els acords no escrits, així que no parlarem amb ells si no hi ha testimonis", ha dit Eve Llagostera. Si la situació no es resol, els repartidors anuncien que faran vaga el 2 de juliol.


2017/2017_03_01_Llibre_Foment_Hortenc.jpg dimecres, 1 de març de 2017\nPersonatges PILAR SERRA, autora ‘El Foment Hortenc, 100 anys d’història i vida’\nFa 100 anys que el Foment Hortenc és un punt de trobada on fer activitats com ball, concerts, diferents esports, fotografia i, sobretot, teatre. Ara una sòcia de l’entitat en recull la història en un llibre que descobreix detalls i anècdotes sorprenents.\nPILAR SERRA, autora ‘El Foment Hortenc, 100 anys d’història i vida’\n“Coses que jo tampoc no sabia. Per exemple la primera seu va ser a l’actual carrer de Fulton, però en aquell moment es deia carrer de Dolça.”\nTambé apareixen els moments més destacats de la història de l’entitat, com l’incendi del Nadal del 1946 i la reconstrucció posterior de la seu actual.\n“El van tirar endavant gràcies majoritàriament als socis, que es van fer unes quotes voluntàries que la gent qui més podia donava més, qui no doncs no. Després amb el ball, es van demanar ajudes...”\nLa Medalla d’Honor que van rebre l’any 2006 o quan els bombers els van obligar a canviar el teló i no tenien pressupost per fer-ho, en són d’altres. Com ha passat en més d’una ocasió, l’enginy dels socis, en aquest cas d’un que era enginyer, va salvar la situació.\n“Van venir un diumenge aquí, van començar a cosir el teló, ell anava dient això aquí, això allà, doncs a les 9 del vespre es va penjar el teló i tot perfecte. Em sembla que va costar 3.000 pessetes.”\nL’autora ha cercat en documents antics, sobretot fotografies de l’Arxiu Fotografic d’Horta i donacions dels socis més veterans d’una entitat que, considera, ha ajudat molt a fer barri.


Els Tres Tombs Infernals de Sant Andreu'19 - Diables de Les Corts\nDe nou, tornem al barri de Sant Andreu de Barcelona per encetar la tercera participació als Tres Tombs Infernals! L’emblàmatic acte del món del foc barceloní arriba a la 27ena edició de la mà de La Satànica de Sant Andreu.\nEl dissabte 12 de gener vam enfilar les primeres espurnes de l’any, acompanyats de la resta de colles convidades: el Pork del Clot, els Diables de la Sagrera, el Fènix del Poblenou, l’Atzeries de la Vella de Gràcia i la Farfolla de la Sagrada Familia. Ben rebuts per la Satànica i la seva bèstia, el Bretolàs de Sant Andreu, vam reviure una llegenda plena de temptacions. Satanàs, disfressat d’un diabòlic metge en un hospital infernal tracta de temptar 3 cops a Sant Antoni Abat. La tercera escena, la del sexe, dona peu a l’entrada de l’infern, i donant tres tombs, bèsties, diables i diables infantils vam provar d’emportar-nos a Sant Antoni. Malaraudament, Satanàs va tornar a fallar, però no patiu que ho intentarà l’any que ve!\nMoltes gràcies de nou als nostres companys i companyes de La Satànica per convidar-nos a gaudir del treball de moltes entitats i persones del seu barri, així com la tradicional botifarrada acompanyada de pa de pagès amb un got de brou calent, idoni en una nit freda d’hivern.tan plujosa i freda de gener!\nFotos de Enric Manonelles\nAnteriorPrevious post:Cavalcada de Reis de Les Corts’19SegüentNext post:Tabalada de Carnestoltes a l’Institut Ausiàs March’19


Una família d'agricultors de Cerdanya farà divulgació sobre el cultiu de patates i oferirà tastar-los a la mateixa finca - Teleponent\nInici Agricultura i Ramaderia Una família d’agricultors de Cerdanya farà divulgació sobre el cultiu de patates...\nUna família d’agricultors de Cerdanya farà divulgació sobre el cultiu de patates i oferirà tastar-los a la mateixa finca\nUna família que ostenta des de fa gairebé 30 anys una finca agrícola i ramadera a Fontanals de Cerdanya vol posar en marxa aquest mateix any un projecte per difondre i posar en valor el cultiu de les patates ecològiques que ells mateixos conreen.\nD’aquesta manera, la idea és que tant la població local com els turistes puguin acostar-se a la seva finca, Mas Montagut, per veure com es duu a terme la collita d’aquests tubercles i, fins i tot, tastar allà mateix el producte. La iniciativa ha estat una de les seleccionades en la primera edició del ‘Matchfunding Arrela’t Alt Pirineu i Aran‘, a través del qual l’administració complementa, amb 4.000 euros, els donatius que els seus promotors rebin a través d’una campanya de micromecenatge.\nEl projecte es durà a terme en una finca d’un centenar d’hectàrees on en cada campanya es recol·lecten entre dotze i vint tones de patates. En aquest cas, aquest cultiu conviu, en rotació, amb el de cereals i farratges i amb la pastura de diversos exemplars de vaca bruna.\nUna de les impulsores de l’Espai rural La Trumferia de Cerdanya, Teresa Torner, explica que l’objectiu d’aquesta iniciativa és el d’acostar a persones del territori i visitants a l’activitat agrícola i ramadera que es duu a terme en aquest lloc.\nTorner detalla que el públic podrà conèixer el cultiu i experimentar amb el procés de recol·lecció dels trumfos, a més de tastar-los sobre el terreny.\nLa idea, que va sorgir precisament de l’activitat que feien ells mateixos dins l’entorn familiar, és que aquest sigui a la vegada un espai de “confluència” amb altres productors i elaboradors de la comarca.\nA més, la voluntat és que el projecte contribueixi a diversificar i desestacionalitzar l’oferta turística de la zona, tot i que la seva impulsora ha ressaltat que esperen atraure principalment al públic local que ja hi passeja per aquest entorn i potser “no saben que s’hi cultiva”.\nPer tal de desenvolupar el projecte, preveuen complementar l’aportació de 4.000 euros que els dona l’administració amb uns altres 3.000 o 4.000 que puguin aconseguir amb la campanya de micromecenatge.\nAmb aquests recursos adequaran un espai delimitat amb bales de palla i format per una ‘food truck’, una carpa i taules i cadires de fusta.\nLa idea és que aquest es pugui anar transformant segons la necessitat i que sigui mòbil, ja que el cultiu de la patata es duu a terme cada any en una part diferent de la finca.\nLa Trumferia de Cerdanya és un dels sis projectes seleccionats a la primera edició del ‘Matchfunding Arrela’t Alt Pirineu i Aran’, on s’ha triat una iniciativa per cadascuna de les comarques d’aquest àmbit territorial.\nEn total s’hi van presentar 29 candidatures, vuit de les quals es van descartar per no complir algun dels requisits de les bases i/o no assolir la puntuació mínima en els apartats de viabilitat.\nLa campanya de micromecenatge, que es durà a terme a través de la plataforma Goteo.org, ha d’arrencar el pròxim el 2 de març.\nArticle anteriorEl CIS situa el PSC (23,7% dels vots) com a primera força per davant d’ERC (19,9%) i JxCat (14,6%)\nArticle següentEl món local del Pirineu rep amb “mitja satisfacció” l’obertura comarcal i insisteix en mesures adaptades al territori


Ets a: Inici Notícies Fulls Informatius FCPP Notícia id 42055\nAntonio Mateo i Oscar Piqué líders del Rànquing Dobles FCPP 2021\nEl cap de setmana 26, 27 i 28 de novembre el Golf Lloret Pitch & Putt va acollir la 3era prova del Rànquing Dobles FCPP. Hi van participar 276 jugador/es i va estar organitzat per la Federació Catalana de Pitch & Putt.\nVa ser un cap de setmana de temperatures molt gèlides. El millor resultat de la prova el van fer l’Antonio Mateo i l’Oscar Piqué (Roc 3) amb un gran resultat de 12 sota par, van fer 12 birdies (forats en 2 cops) i la resta en tres, seguits de Yuri Espejo i Diego Mier (P&P Badalona) i els germans Roger i Alexandre Albiñana (El Vallès) amb 45 cops. Pel que fa a la classificació handicap els guanyadors de la prova van ser Mateo / Piqué i Francesc Galeote (Platja d’Aro) i Viktor Dolgopolov.\nDesprés de tres proves jugades els líders de la classificació general son Mateo i Piqué amb 179 punts, seguits dels germans Albiñana i l’Enrique Jaén (Roc 3) i l’Antonio García (Mulligan) amb 166 punts. La classificació general handicap està encapçalada pel Jordi i Martí Luja (Can Cuyàs) amb 154 punts, seguits de Mateo i Piqué amb 153 i en tercera posició el Xavier Pintor i Sergi Turro (Franciac) amb 151.\nJa només quedarà la 4ª i ultima prova per jugar i serà el 10, 11 i 12 de desembre al Pitch & Putt Lleida a Torreserona. Amb aquesta competició ja es donarà per acabades les competicions oficials de l’any 2021.


Oficina del Rector - Notícies publicades en Setembre, 2017. Oficina del Rector\nOficina del Rector - Notícies publicades en Setembre, 2017\nLa Universitat i el Port s'alien per a crear línies d'investigació conjunta a través del Parc Científic\nEl rector de la Universitat d'Alacant, Manuel Palomar, la vicepresidenta de la Fundació Parc Científic d'Alacant (FPCA), Amparo Navarro, i el president de l'Autoritat Portuària d'Alacant, Juan Antonio Gisbert, han subscrit aquest divendres un conveni entre les tres parts per al desenvolupament i ús de l'estació mixta UAPORT.\nEl Consell de Govern de la Universitat d'Alacant dóna el vistiplau als plans d'estudis de Medicina\nLa reunió ordinària del Consell de Govern de la Universitat d'Alacant del mes de setembre ha donat el vistiplau a l'aprovació de la Memòria del títol de grau en Medicina. Una proposta que s'ha aprovat per unanimitat en el si de l'òrgan de govern després de l'exposició del vicerector d'Estudis, Enrique Herrero...\nLa Universitat reconeix la tasca del Consell d'Alumnes en els seus trenta anys de vida\nLa Universitat d'Alacant ha commemorat aquest dijous amb magnificència el trentè aniversari del Consell d'Estudiants en un acte que es va celebrar a la sala Club del Museu de la Universitat i en el qual han participat més de 400 persones.\nLa Universitat d'Alacant presenta als seus esportistes federats\nLa Universitat d'Alacant ha presentat aquest matí als seus esportistes federats que representaran a la institució en les competicions regionals i nacionals d'aquesta temporada 2017/2018, amb un multitudinari acte que ha reunit a uns 150 esportistes, del total de 300 federats enguany, a més d'entrenadors, patrocinadors i personal de la comunitat universitària.\nInauguració del Curs 2017-2018 de la Seu Universitària Ciutat d'Alacant\nLa Seu d'Alacant de la Universitat d'Alacant inaugura el curs que ha dedicat a la Ciència amb la conferència del catedràtic de Química Inorgànica i premi Jaume I de Noves Tecnologies, Javier García.\nLa Universitat d'Alacant posa a prova la candidatura de Benidorm a Patrimoni Mundial de la Humanitat\nUn ampli equip multidisciplinari de la Universitat d'Alacant s'ha engegat amb l'objectiu d'identificar el potencial de Benidorm com a ciutat candidata a Patrimoni Mundial de la Humanitat de la UNESCO. Aquest dijous s'ha produït la primera reunió a la qual han assistit el rector de la Universitat, Manuel Palomar, i l'alcalde de Benidorm, Antonio Pérez.\nVisita del vicerector de Vinculació amb el Mitjà de la Universitat Autònoma de Xile\nEl rector i el vicerector d'Ordenació Acadèmica i Professorat de la Universitat d'Alacant han rebut al vicerector de Vinculació amb el Mitjà de la Universitat Autònoma de Xile, Hernán Viguera.\nVisita del rector de la Universitat Tècnica de Manabí, Eduador\nEl rector ha rebut la visita del rector de la Universitat Tècnica de Manabí, Equador, amb la qual ens uneixen molts projectes.\nEl rector rep a una representació de la universitat japonesa de Keio\nEl rector ha rebut a una representació de la Universitat de Keio, Japó, per a afermar les relacions institucionals.\nLa UA inaugura el curs amb la investidura d'António Campinos com a doctor honoris causa\nEl paranimf de la Universitat d'Alacant s'ha vestit de gala aquest dimecres per a acollir l'acte oficial del començament de curs i que ha comptat amb una nombrosa representació de la societat.\nPalomar, en el discurs d'inauguració del curs acadèmic, ha reivindicat el projecte europeu basat en la «confiança recíproca, la voluntat de compartir, si més no parcialment, riscos i una mica de fraternitat».\nLa UA impartirà el màster de Gestió del Patrimoni a Banyeres\nLa Casa de Cultura de Banyeres de Mariola esdevindrà aula universitària aquest any amb la impartició del títol d’expert universitari en Gestió del Patrimoni de la Universitat d’Alacant, després que el rector, Manuel Palomar, i l’alcalde, Josep Sempere, hagen signat un acord de col·laboració entre la institució acadèmica i l’ajuntament.\nEl rector presideix la celebració del vintè aniversari dels estudis de Matemàtiques a la Universitat d'Alacant\nUn acte en el qual ha estat acompanyat pel rector honorari, Antonio Gil Olcina, el degà de la Facultat de Ciències, Luis Gras, i la responsable de Relacions amb la Societat, Ana Laguna, en representació de l'equip rectoral que va aprovar implantar aquests estudis.